Hrvatski sabor
20181116

Poštovani gospodine podpredsjedniče, ministre, kolegice i kolege. Mislim da kod ovog prijedloga trebamo razlikovati dvije stvari. Jedno je sam problem, dakle ugroženost ljudi, ljudskih života i njihove imovine od poplave, to je jedno, i rješavanje tog problema, koje je evidentno, pogotovo ako se prisjetimo onih katastrofalnih poplave još 2014. i 2015. godine, kada je tom prilikom stradalo zaista puno i materijalne imovine, naravno, bili su ugroženi i ljudski životi, i zato je sigurno za pozdraviti da se kreće u rješavanje takvog, tog problema. No, drugo je ovaj zakonski prijedlog, koji po mom mišljenju pokazuje zapravo jedan poraz hrvatske administracije i vođenje ovakvog projekta. Dakle ako je 2014. godine započeta izrada studijske dokumentacije i završena 2016. godine, u ožujku, znači početkom 2016. godine, postavlja se pitanje što se do sada učinilo po pitanju tog projekta? Dakle, zašto je taj projekt stajao? Da li su razlozi neke zakonske zapreke i da li ćemo ovim zakonskim rješenjem ubrzati te procese ili nećemo? Dakle, što je stvarni uzrok?